ທ້າວ Dennis Rodman ​ເດີນທາງ​ໄປ ເກົາຫລີເໜືອ ອີກ ​ເປັນ​ເທື່ອ​ທີ 3 ​ໃນ​ປີ​ນີ້ (ວີດີໂອ/ສະໄລດ໌)
ອ​ະດີດດາຣາ ນັກ​ກິລາສະມາຄົມ ບານບ້ວງ​ແຫ່ງ​ຊາດ ສະຫະລັດ ​ໄປ​ເຝິກ​ແອບ​ໃຫ້ ​ທີ​ມ​ເກົາຫລີ​ເໜືອ ທີ່​ຈະ​ແຂ່ງ​ກັບ​ທີ​ມ​ອາ​ເມຣິກັນ ​ໃນ​ໂອກາດ​ສະຫລອງ​ ວັນ​ເກີດຂອງ ​ຜູ້​ນໍາ​ເກົາຫລີ​ເໜືອ.
SEOUL — ອະດີດ ດາຣາ ນັກກິລາສະມາຄົມບານບ້ວງ ຫລື ບາສເກັດບອລແຫ່ງຊາດສະຫະລັດ ທ້າວ Dennis Rodman ກໍາລັງຢູ່ປະເທດເກົາຫລີເໜືອ ເພື່ອເຝິກຫັດນັກກິລາບາສເກັດ ບອລ ຂອງປະເທດທີ່ມີອາວຸດນິວເຄລຍແຫ່ງນັ້ນ ເພື່ອການສະ ແດງຫລິ້ນກິລາດັ່ງກ່າວ ສະຫລອງວັນເກີດຜູ້ນໍາ Kim Jong Un ໃນຂະນະທີ່ພວກວິພາກວິຈານ ກ່າວວ່າ ທ້າວ Rodman ກໍາລັງ ຖືກໃຊ້ເປັນເຄື່ອງມືໃນການໂຄສະນາຊວນເຊື່ອ ແລະສ້າງຄວາມ ໂດ່ງດັງນັ້ນ ໂຕລາວເອງແລະບັນດາຜູ້ສະໜັບສະໜູນ ກ່າວວ່າ ການແລກປ່ຽນດ້ານກິລາດັ່ງກ່າວນີ້ ອາດເປັນໂອກາດເປີດປະຕູ ຢູ່ໃນປະເທດທີ່ລັບລີ້ແຫ່ງນັ້ນ ທ້າວ Rodman ກ່າວວ່າ ການສະແດງຫລີ້ນແຂ່ງກັນໃນເດືອນມັງກອນ ຈະມີຮວມທັງ ອະດີດນັກກິລາບາສເກັດບອນແຫ່ງຊາດສະຫະລັດ ຫລື NBA ອີກ 12 ຄົນ ຜູ້ທີ່ລາວຫວັງ ວ່າ ບາດແລ້ວ ຈະເຫັນພາບພົດຂອງເກົາຫລີເໜືອ ທີ່ລາວເວົ້າວ່າ ບໍ່ໄດ້ຂີ້ຮ້າຍເໜືອນດັ່ງ ສື່ມວນຊົນລາຍງານກັນ ການເດີນທາງຂອງ Rodman ມີຂື້ນພຽງນຶ່ງອາທິດ ຫລັງຈາກຜູ້ນໍາ Kim Jong Un ໄດ້ ປະຫານຊີວິດ ອາວຂອງລາວ ຜູ້ທີ່ມີອໍານາດສູງອັນດັບສອງ ໃນປະເທດ ການກວດລ້າງທາງການເມືອງດັ່ງກ່າວ ໄດ້ເຮັດໃຫ້ເກີດຄວາມເປັນຫ່ວງ ກ່ຽວກັບສະຖຽນ ລະພາບໃນເກົາຫລີເໜືອ ທີ່ເປັນປະເທດທີ່ຝ່າຝືນສິດທິມະນຸດລາຍໃຫຍ່ ແລະສ່ຽງຕໍ່ການ ພາໃຫ້ມີການກໍ່ກວນ ແລະເກາະຜິດຈາກປະເທດນັ້ນ ແຕ່ໃນຕອນໄປເຖິງພຽງຢາງ ທ້າວ Rodman ກ່າວວ່າ ລາວບໍ່ສົນໃຈເລື້ອງການເມືອງ ແລະຍັງຄົງເປັນເພື່ອນທີ່ໃກ້ຊິດກັບ ທ່ານ Kim Jong Un ຢູ່